Anders Nilsen Næsset

Anders Nilsen Næsset (født 1. april 1872 på Uthaug, død 22. november 1949) var fisker, stortingsrepresentant for V 1931–33 og en av grunnleggerne av Norges Fiskarlag. 

Næsset var født på husmannsplass,Anders-stua ; yrjarheimbygdslag.no og begynte 16 år gammel som fisker. Han ble høvedsmann ca. 18-år gammel, og fra 1889 til 1901 drev han Lofot- og Finnmarksfiske, fra 1892-1930 storsildfiske på strekningen Kinn-Trøndelag og fra 1901-1925 bankefiske mellom Halten og Røst, i alle år som skipper. 

Han var stortingsmann for Venstre 1931-33, kommunestyremedlem 1916-1940 og 1945-49. Han var formann i Noregs Fiskarlag 1931-37,  nestleder fra etableringen av fiskarlaget i 1926 til 1932 og fylkesleder for Sør-Trøndelag Fiskarlag fra 1922 til 1947. Han var medstifter av Ørlands Fisker og Sjøamndsforening i 1896, og var foreningens leder 1907-1937.

Fiskarlaget har reist en minnesten over ham på Ørland kirkegård. Han ble æresmedlem av fiskarlaget i 1947, mottok Kongens fortjenstmedalje i gull og Redningsselskapets sølvmedalje.

Han var tremenning av ordfører og stortingsmann Peder Næsset.
 Referanser 

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter for Sør-Trøndelag
Kategori:Stortingsrepresentanter 1931–1933
Kategori:Lokalpolitikere i Ørland
Kategori:Venstre-politikere i Sør-Trøndelag
Kategori:Kongens fortjenstmedalje i gull
Kategori:Personer fra Ørland kommune
Kategori:Norske fagforeningspersoner